Trening for tøffinger - Hjemmetrening - AbilicaMagasinet
Kondisjon / Sirkeltrening / Styrke
Trening for tøffinger
Styrketrening er en stor trend for tiden, og det er ikke så rart. Med smarte og enkle øvelser får du mye igjen for strevet; vektreduksjon, strammere figur og bedre helse. Hva med å gå våren i møte med litt morsommere trening? Styrketrening er et Kinderegg av en treningsform, som kan anbefales både jenter og gutter.
Interessen for styrketrening har det siste året tatt av rundt omkring i de tusen hjem, og flere og flere jenter og gutter oppdager fordelene ved tung styrketrening. Det er både morsomt, motiverende og godt for kropp og sinn. Mange trener for å gå ned i vekt, og velger kondisjonstrening fordi de tror at det er mest effektivt. Det mange ikke er klar over er at styrketrening også kan vært svært effektivt for å ta av noen kilo.
Noen hjelpemidler kan gjøre treningen litt enklere.
Fordi muskler gjør at du forbrenner mer fett også mens du hviler, vil styrketrening være med på å hjelpe deg ned i vekt ved å øke forbrenningen. Du trenger heller ikke å bekymre deg for å bygge store muskler selv om du trener hardt, du skal pumpe mye jern før musklene begynner å bule ut. Dessuten er det ikke riktig at styrketrening gjør deg tyngre i kroppen.
Cathrine Johansen (29) trener styrke to til tre ganger i uka, og mener det har en positiv effekt på kroppen.
– Jeg er ikke redd for å trene hardt, og synes personlig det er fint med en tydelig trent jentekropp, forteller hun.
For mange kan det være et stort skritt å gå inn i styrkerommet på treningssenteret. Heldigvis tilbyr mange sentre egne styrketimer, men pass på at du trener med relativt tung motstand og få repetisjoner. Tre serier med åtte repetisjoner er passe, og treningen skal være såpass tung at du ikke orker flere repetisjoner etter den siste serien. I tillegg har du alltid med deg det perfekte verktøyet for å trene styrke – din egen kropp. Med kroppen som motstand kan du gjøre mange effektive øvelser, enten det er ute, i din egen stue eller på treningssenteret. Når du begynner å få dreisen på kroppsvekt-øvelsene er det på tide å ta på seg Abilica PowerPack Flexi for å fortsette den gode utviklingen.
Abilica PushUp Bars – for styrke i armer, skuldre, bryst og rygg.
Enklere hjelpemidler
Push-ups, pull-ups, planken og sit-ups. Det finnes mange øvelser hvor du kan bruke kroppsvekten din som motstand. Ofte trenger du ikke annet enn kroppen din og litt plass å trene på, men noen hjelpemidler kan gjøre treningen litt enklere.
En stepkasse er for eksempel et godt verktøy hvis du vil trene triceps med egen kroppsvekt. Du kan også bruke en benk, et bord eller sofakanten.
Push-ups er en effektiv øvelse som gjør underverker for armer og bryst. Når du blir sterk kan du prøve PushUp Bars, som gjør øvelsen enda litt tyngre og gir flere variasjoner.
Pull-ups kan du fint gjøre fra bordkanten, men når du blir sterkere trenger du også større utfordringer. Hvis du trener hjemmefra er DoorGym et godt hjelpemiddel, som også kan brukes til flere øvelser.
Når du trener med egen kroppsvekt skal du trene med maks antall repetisjoner. Her er det fint å trene mer intervallbasert, slik at du for eksempel trener ett minutt, og så hviler ett minutt.
For å få maks ut av styrketrening med egen kroppsvekt, kan du ta i bruk funksjonelle øvelser. Felles for disse er at du trener flere muskler sammen.
Styrketrening er både enkelt og veldig motiverende, fordi du raskt ser fremgang i antall repetisjoner og motstand. I tillegg gir styrketrening positive resultater både på kroppen og helsa, så hva venter du på?